एक साल में सड़कों पर खर्च हुए 65 करोड़, दो माह में ही सभी टूट गईं
जिलालोकनिर्माण विभाग ने कैथल जिला की मुख्य सड़कों की मरम्मत पर एक वर्ष में 65 करोड़ रुपए खर्च कर दिए। ज्यादातर सड़कें दो माह में भी टूट गई। अधिकारियों का कहना है कि ओवरलोडिंग वाहनों के कारण सड़कें टूट रही हैं। सड़क टूटने के कारण आए दिन हादसे हो रहे हैं। सड़क टूटने के कारण आए दिन वाहन चालकों को परेशानी रही है। जबकि आरटीए का कहना है कि पिछले नौ माह में 930 ओवरलोडिंग वाहनों पर एक करोड़ 10 लाख 50 हजार 400 का जुर्माना लगाया जा चुका है।
कैथल से अम्बाला तक 22 किलोमीटर एनएच-65 के टुकड़े की रिपेयर के लिए तीन करोड़ में कोलतार, बजरी की करीब दो इंच मोटी लेयर बिछाई गई थी। अब यह जगह-जगह से उखड़ गई है। साथ ही राष्ट्रीय राजमार्ग सहित कई सड़कों पर दोनों ओर चार फीट की बर्म गायब है। टूटी सड़क के कारण आए दिन वाहन चालकों को परेशानी का सामना करना पड़ रहा है। वाहन एक घंटे का सफर दो घंटे में तय करते हैं। एक साल में खस्ताहाल सड़कों और धुंध के मौसम में हर वर्ष चार हजार लोग अपंग और 152 के करीब लोग अपनी जान खो देते हैं।
खस्ताहालहैं सड़कें
कैथलसे कुरुक्षेत्र, कैथल से पिहोवा, कैथल से पूंडरी वाया करनाल, कैथल से असंध, कैथल से खनौरी पातड़ा, कैथल से चीका, कैथल से जींद, पिहोवा से पूंडरी सड़कें खस्ताहाल हैं। अधिकारी कहते हैं कि इन सड़कों पर एक आध गड्ढा है। इसे ठीक कर दिया जाएगा। जबकि इनमें से ज्यादातर सड़कों पर हर सात फुट पर एक छोटा और 10 फीट पर औसतन बड़ा गड्ढा है।
65 करोड़ रुपए किए खर्च
पीडब्ल्यूडीडिवीजन नंबर एक ने शहर की सड़कों पर करीब 24 करोड़ और डिवीजन नंबर दो ने जिले की मुख्य सड़कों पर करीब 41 करोड़ रुपए खर्च किए हैं। डिवीजन नंबर-2 के विकास कार्य इस प्रकार हैं।
वर्ष2014-2015 के विकास कार्य
पीड़लसे पंजाब बार्डर 5 करोड़ 14 लाख
कसान से पाई 15 करोड़ 37 लाख
फतेहपुर से हरनैचा 15 करोड़ 85 लाख
पाई से राजौंद दो करोड़ 37 लाख
मार्च 2015 से 16 तक सड़कों पर पाई से राजौंद दो करोड़ 37 लाख और भागल के पास दो किलोमीटर का टोटा 94 लाख रुपए खर्च किए गए हैं।
सड़कनिर्माण से निकालते हैं खर्च
पीब्डल्यूडीके पास सफेद पट्टी लगाने के लिए अलग से बजट नहीं होता। सफेद पट्टी के बजट को सड़क निर्माण कार्यों में से निकाला जाता है। एक मीटर सफेद पट्टी लगाने के लिए 400 रुपए का खर्च आता है।
एक करोड़ का लगाया जुर्माना, फिर भी नहीं थम रही ओवरलोडिंग
आरटीएकी ओर से नौ माह में 930 ओवर लोडिंग वाहनों पर एक करोड़ 10 लाख 50 हजार 400 रुपए का जुर्माना लगाया है। इसके बावजूद भी सड़कों पर भारी वाहन धड़ल्ले से दौड़ रहे हैं। मंडी से आए दिन सैकड़ों वाहन ओवरलोड चलते हैं। इसके अलावा रेता, बजरी सीमेंट के बड़े ट्राले ओवर लोड आते हैं। शहर में लक्कड़ की ट्रैक्टर-ट्राली भी ओवर लोड चलती है। ओवर लोड वाहनों के कारण ही हादसे हो रहे हैं। ओवर लोड वाहन चालक मंथली देते हैं, इसलिए ओवरलोडिंग वाहनों पर अंकुश नहीं लग पा रहा है। जब बीजेपी की सरकार बनी थी, दो-तीन माह तक ज्यादातर वाहन अंडर लोड चले। लेकिन अब दोबारा सभी ओवरलोड चल रहे हैं।
9 माह में वाहनों के किए चालानों का ब्यौरा
वर्ष2014-15 वर्ष 2015-16
माह चालान जुर्माना चालान जुर्माना
अप्रैल152 1521300 96 1158000
मई 86 1100300 100 1141200
जून 78 1099800 108 1117500
जुलाई 113 1346400 134 1417800
अगस्त 83 1022600 43 555900
सितंबर 102 1279500 113 1422200
अक्टूबर 73 823200 74 1153500
नवंबर 27 112100 100 1106900
दिसंबर 86 715600 162 1977400
जनवरी 69 1029400
फरवरी 73 1065500
मार्च 118 1509300
कुल 1060 12625000 930 11050400
गुहला चीका : खंबेड़ा मलिपुर सड़क को लेकर प्रदर्शन करते ग्रामीण।
गुहला चीका |गुहला में घग्गर पार के गांव खम्बेड़ा से लेकर मलिकपुर नदी तक लगभग छह किलो मीटर लंबी सड़क निर्माण में ग्रामीणों ने भारी गोलमाल का आरोप लगाया है। ग्रामीणों ने इस गोलमाल की एक लिखित शिकायत डीजीपी विजिलेंस सचिव पीडब्ल्यूडी के नाम भेज जांच करवाने की मांग की है। अपनी शिकायत में ग्रामीण हरभजन सिंह, कुलवंत सिंह नंबरदार, सेवा सिंह पंच, लखविंद्र सिंह ने बताया कि इस सड़क का निर्माण मात्र एक माह पहले किया गया था और अपने निर्माण के मात्र कुछ दिनों बाद ही यह सड़क उखड़ने लगी थी। लोगों ने कहा कि अब इस सड़क के मात्र कुछ दिनों में ही उखड़ जाने का खामियाजा यहां के लोगों को भुगतना पड़ेगा। इस संबंध में विभाग के एसडीओ शशांक कुमार भी किसी प्रकार का बयान देने से बचते नजर आए। गौरतलब है कि चीका रैली के दौरान प्रदेश के मुख्यमंत्री के समक्ष सड़क निर्माण में हुई घपलेबाजी का मामला उठाया गया था और मुख्यमंत्री ने आश्वासन दिया था कि उनकी सरकार में बनी सभी सड़कें लंबे समय तक टिकी रहेगी। मुख्यमंत्री ने कहा था कि अगर सड़क निर्माण में किसी भी प्रकार की अनियमितता पाई गई तो संबंधित ठेकेदार के खिलाफ कार्यवाही की जाएगी, लेकिन मुख्यमंत्री के आदेशों की यहां सरेआम धज्जियां उड़ाई जा रही हैं।
बजट के हिसाब से करेंगे समाधान
^पीडब्ल्यूडीकी ओर से जहां जरूरत है, वहां सड़कों पर पैचवर्क करवाया जा रहा है। एनएच 65 पर 22 किलोमीटर के टुकड़े पर लेयर बिछाई गई है। इसे भी फिर से ठेकेदार से रिपेयर करवाया जाएगा। सर्दी के मौसम में अकसर नई बनाई सड़कें उखड़ जाती हैं। विशालशर्मा, कार्यकारी अभियंता पीडब्ल्यूडी कैथल
वर्षों से नहीं बनी 8 किमी सड़क
कैथलसे कुरुक्षेत्र को जोड़ने वाली मुख्य सड़क ढांड रोड पर 31 से 39 किलोमीटर का टुकड़ा वर्षों से नहीं बना। इस आठ किलोमीटर के टुकड़े का छह माह पहले टेंडर भी हो गया है। करीब 9 करोड़ रुपए की लागत से तैयार होने वाले इस टुकड़े की ओर पीडब्ल्यूडी का कोई ध्यान नहीं है। इस सड़क पर हर दिन 10 हजार के करीब वाहन निकलते हैं।
कलायत |सड़क निर्माण में दोयम दर्जे की निर्माण सामग्री प्रयोग करने को लेकर रामगढ़ पांडवा के लोगों में गहरा रोष व्याप्त है। सड़क निर्माण के 1 ही माह पश्चात इसके टूट जाने के कारण आज ग्रामीणों ने केवल संबंधित विभाग के खिलाफ रोष प्रकट किया बल्कि सड़क निर्माण करने वाले ठेकेदार के खिलाफ आवश्यक कार्रवाई मुख्यमंत्री मनोहर लाल खट्टर के नाम पत्र भी प्रेषित किया। गांव रामगढ़ पांडवा के पूर्व सरपंच जोगेंद्र सिंह , संजू, गुरमीत सिंह , प्रदीप कुमार, संजू, अशोक, पाला राम, राजपाल, बलबीर सिंह , बलिंद्र, आभे राम, सुरेंद्र, जगरूप जितेंद्र आदि ने बताया कि उनके गांव से र|पुरा होकर बड़सीकरी तक जाने वाली सड़क पिछले कई वर्षों से पूरी तरह टूटी हुई थी जिसका निर्माण गत माह पहले ही किया था। लोगों का कहना है कि सड़क निर्माण करते समय पूरी तरह नियम कायदों को ताक पर रखा गया। ग्रामीणों ने मुख्यमंत्री को लिखे पत्र में सड़क का दोबारा निर्माण करवाने का आग्रह किया है।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva san_Deva hin_Deva awa_Deva mai_Deva awa_Deva mai_Deva awa_Deva bho_Deva bho_Deva awa_Deva bho_Deva mai_Deva bho_Deva mai_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva